Fríggjadagin 20. novembur 2015 vóru úrslitini av árligu landsseyðasýningini kunngjørd á Búnaðarstovuni í Kollafirði. Somuleiðis taka teir myndir og videofilm av seyðunum, og aftaná savnast teir á Búnaðarstovuni at avgera, hvørjir seyðir eru ávikavist nr. 1, 2 og 3 í hvørjum av bólkunum: veðragjólingar, veturgamlir veðrar og eldri veðrar. Avgerðin Úrslitini fyri 2015 blivu almannakunngjørd fríggjakvøldið 20. november 2015 á einum tiltaki á Búnaðarstovuni, har eini 80 áhugaði vóru komin saman. Kvøldið byrjaði við, at Tróndur Leivsson bjóðaði vælkomin, síðan var sum vant felagssangur, Eyðun Eliasen, sýnsmaður, segði eitt sindur um Landsseyðasýningina í ár, Ari Johanneson vísti video av luttakandi seyðunum og Jonhard Mikkelsen frá Sprotanum hevði eina áhugaverda framløgu um Seyðabókina, sum Sprotin júst hevur givið út. Endað varð við, at vinnandi seyðirnir vóru avdúkaðir, og Høgni Hoydal, landstýrismaður, handaði vinnarunum steyp. Videoupptøkur av øllum seyðunum og myndir av vinnandi seyðunum og frá tiltakinum, har steypini vórðu handaði, síggjast undir: Royndarstøðin-Seyðasýningar-Landsseyðasýningin 2015 Landssýnararnir Teir, sum sýnaðu til landsseyðasýningina í ár vóru: Eddie Joensen, Kollafjørður, Eyðun Eliasen, Trøllanes, Petur Andreasen, Klaksvík, André Kruse, Eiði og Jacob Vestergaard, Akrar. Ari Johanneson úr Kvívík var skrivari og tók myndir og videofilmar, og Hans Martin Andreassen úr Kvívík var samskipari.